CELEX: 62013CN0336
Language: el
Date: 2013-06-19 00:00:00
Title: Υπόθεση C-336/13 P: Αναίρεση που άσκησε στις 19 Ιουνίου 2013 η Ευρωπαϊκή Επιτροπή κατά της αποφάσεως που εξέδωσε το Γενικό Δικαστήριο (πρώτο τμήμα) στις 10 Απριλίου 2013 στην υπόθεση T-671/11, IPK International — World Tourism Marketing Consultants GmbH κατά Ευρωπαϊκής Επιτροπής

7.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/25
            
         Αναίρεση που άσκησε στις 19 Ιουνίου 2013 η Ευρωπαϊκή Επιτροπή κατά της αποφάσεως που εξέδωσε το Γενικό Δικαστήριο (πρώτο τμήμα) στις 10 Απριλίου 2013 στην υπόθεση T-671/11, IPK International — World Tourism Marketing Consultants GmbH κατά Ευρωπαϊκής Επιτροπής
   (Υπόθεση C-336/13 P)
   2013/C 260/43
   Γλώσσα διαδικασίας: η γερμανική
   
      Διάδικοι
   
   
      Αναιρεσείουσα: Ευρωπαϊκή Επιτροπή (εκπρόσωποι: F. Dintilhac, G. Wilms, Γ. Ζαββός)
   
      Αντίδικος κατ’ αναίρεση: IPK International — World Tourism Marketing Consultants GmbH
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την απόφαση του Γενικού Δικαστηρίου (πρώτο τμήμα) της 10ης Απριλίου 2013 στην υπόθεση T-671/11·
            
         
               —
            
            
               να απορρίψει την από 22 Δεκεμβρίου 2011 προσφυγή της IPK International — World Tourism Marketing Consultants GmbH κατά της Επιτροπής·
            
         
               —
            
            
               να καταδικάσει την IPK International — World Tourism Marketing Consultants GmbH στα δικαστικά έξοδα αμφότερων των βαθμών.
            
         
      Λόγοι αναιρέσεως και κύρια επιχειρήματα
   
   Η αναιρεσιβαλλόμενη απόφαση πάσχει νομική πλάνη για διάφορους λόγους:
   
               α)
            
            
               Δεν λαμβάνει υπόψη τη νομολογία του Δικαστηρίου κατά την οποία οι αντισταθμιστικοί τόκοι αποσκοπούν στην κάλυψη του πληθωρισμού.
            
         
               β)
            
            
               Αντιθέτως προς τη νομολογία του Δικαστηρίου, δεν προβαίνει σε διάκριση μεταξύ αντισταθμιστικών τόκων και τόκων υπερημερίας και υπολογίζει το ύψος αμφότερων των επιτοκίων βάσει του επιτοκίου της Ευρωπαϊκής Κεντρικής Τράπεζας για τις κύριες πράξεις αναχρηματοδοτήσεως προσαυξημένου κατά 2 μονάδες.
            
         
               γ)
            
            
               Πάσχει νομική πλάνη καθότι κεφαλαιοποιεί τους αντισταθμιστικούς τόκους και υπολογίζει τους τόκους υπερημερίας από την 15η Απριλίου 2011.
            
         
               δ)
            
            
               Ερμηνεύει εσφαλμένως την προσβαλλόμενη απόφαση, καθώς και την απόφαση του Δικαστηρίου στην υπόθεση T-297/05 (1) και παραποιεί τα πραγματικά περιστατικά.
            
         
               ε)
            
            
               Δεν είναι επαρκώς αιτιολογημένη: δεν προσδιορίζονται οι λόγοι για το ύψος των τόκων και για την αφετηρία του υπολογισμού των τόκων υπερημερίας, η δε αιτιολογία είναι αυτή καθαυτήν αντιφατική.
            
         
               στ)
            
            
               Αντιβαίνει στις γενικές αρχές του ευρωπαϊκού δικαίου σε σχέση με τον αδικαιολόγητο πλουτισμό.
            
         
      (1)  Απόφαση του Γενικού Δικαστηρίου της 15ης Απριλίου 2011, Συλλογή 2011, σ. II-1859.